Анықтауыш

АнықтауышОрысша-қазақша түсіндірме сөздік: Ғылымтану. Жалпы редакциясын басқарған э.ғ.д., профессор Е. Арын- Павлодар: ҒӨФ «ЭКО», 2006. 
ISBN 9965-808-78-3 деп сөйлемде негізінде зат есімнен болған мүшенің сын, сапа, сан, мөлшер және меншіктік жағынан сипаттайтын тұрлаусыз мүшені айтады.Қазақ тілі. Энциклопедия. Алматы: Қазақстан Республикасы Білім, мәдениет және денсаулық сақтау министрлігі, Қазақстан даму институты, 1998 жыл, 509 бет. ISBN 5-7667-2616-3

Анықтауыштар қандай? қай? қайдағы? (недегі?) қашанғы? ненің? қанша? неше? қайткен? не еткен? деген сұраулардың біріне жауап береді.С. Аманжолов, Қазақ тілі грамматикасы, 1966 ж. Ол ирек сызықпен белгіленеді.

 Анықтауыш болатын сөз таптары 
Анықтауыш болатын сөз таптары:
Негізгі, туынды сын есімдер анықтауыш болады:
Мысалы: Ақ сары ат доп болып ішін тартқан. Олар шалғай ауылдарды аралады.
Зат есімнен болады: 
Мысалы: Қой қораның алдында электр моторының дүбірін естіді. Өзен бойында қора-қора қой жайылып жүр. 
Сан есімнен болады: 
Мысалы: Оныншы сыныпта бұл тақырыпты өткен едік. 
Есімдіктен болады:
Мысалы: Оспан мына қимылға тіпті сүйсініп кетті. Кейбір аңдар ертемен азықтануға шығады.
Етістіктің есімше түрінен болады:
Мысалы: Оқыған кітаптарым мені іске бастады. Айтқан сөзің дәл келсе, саған сыйлығым бар. 
Ілік септік жалғауы жалғанған сөздер анықтауыштың қызметін атқарады 
Мысалы: Көптің ісінде береке бар. Талаптанғанның еңбегі жанады.

 Анықтауыштың түрлері 
Қандай, қай, қайсы, қайдағы сұрақтарына жауап беріп тұратын анықтауыш сапалық, ал ілік септігінде тұрғаны иелік анықтауыш деп аталады. Бір ғана сөзден тұратын анықтауыш дара анықтауыш деп аталса, екі не оданда көп сөз тіркесімен келетін анықтауыш күрделі анықтауыш деп аталады.

 Дереккөздер 

Санат:Қазақ тілі
Санат:Грамматика
Санат:Синтаксис